Disul paseet, justawalc'h, e oan e c'hortoz an overenn e breton, nann  digarezit, an abadenn e breton met ar post tele oa tapet, okupet dija ! Bizkoazh kement all. Lulu, pemzek vloaz, ma nizez, oa e sellet doc'h klipoù rap barzh M c'hwec'h pe ur chadenn all ag an TNT (chadennoù an TNT, nag ur blijadur !)... Aaaarghhh : diouer a dele e breton am boa; mallus oa din selet doc'h Red an Amzer. Hag an amzer a rede justawalc'h ! C'hwi ouia mat : an tele a zo evel ar WC, n'heller ket partajiñ... Bon, se zo hervez, a wezhoù, ar WC a c'hell bout partajet memestra... Tost daou vloaz  zo, en TGV, em boa gwellet pevar den yaouank, daou baotr ha div verc'h, mont asambles barzh ur WC hepken ! Ha bihan eo, ar WC, en TGV... D'ober petra ?... Da vutuniñ, dija, rak difennet grons e vez butuniñ barzh an TGV abaoe daou vloaz dija... Hag evit ar peurrest, n'ouion ket...